title: Provedbena Uredba Vijeća (EU) br. 856/2010 od 27. rujna 2010. o prekidu parcijalne privremene revizije Uredbe (EZ) br. 661/2008 o uvođenju konačne antidampinške pristojbe na uvoz amonijevog nitrata podrijetlom iz Rusije

text:
               11/Sv. 82

               HR

               Službeni list Europske unije

               221

         32010R0856

               L 254/5

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 856/2010
   od 27. rujna 2010.
   o prekidu parcijalne privremene revizije Uredbe (EZ) br. 661/2008 o uvođenju konačne antidampinške pristojbe na uvoz amonijevog nitrata podrijetlom iz Rusije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 8., članak 9. stavak 4. i članak 11. stavak 3.,
   uzimajući u obzir prijedlog koji je podnijela Europska komisija nakon savjetovanja sa Savjetodavnim odborom,
   budući da:
   A.   PRETHODNI POSTUPAK

               (1)

               Uredbom (EZ) br. 2022/1995 (2) Vijeće je uvelo konačnu antidampinšku pristojbu na uvoz amonijevog nitrata („AN”) podrijetlom iz Rusije, koji se može razvrstati prema oznakama KN 3102 30 90 i 3102 40 90. Prema daljnjem ispitnom postupku u skladu s člankom 12. Osnovne uredbe, kojim je utvrđeno da se pristojba apsorbira, mjere su zamijenjene Uredbom (EZ) br. 663/1998 (3). Nakon zahtjeva za revizijom nakon isteka mjera i privremenom revizijom u skladu s člankom 11. stavkom 2. i člankom 11. stavkom 3. Osnovne uredbe, Vijeće je Uredbom (EZ) br. 658/2002 (4) uvelo konačnu antidampinšku pristojbu od 47,07 EUR po toni na uvoz amonijevog nitrata koji se može razvrstati prema oznakama KN 3102 30 90 i 3102 40 90 i podrijetlom je iz Rusije. Konačno, provedena je privremena revizija opsega proizvoda u skladu s člankom 11. stavkom 3. Osnovne uredbe i Uredbom (EZ) br. 945/2005 (5) uvedena je konačna antidampinška pristojba u rasponu između 41,42 EUR po toni i 47,07 EUR po toni na uvoz krutih gnojiva podrijetlom iz Rusije s masenim udjelom amonijevog nitrata većim od 80 %, koji se može razvrstati prema oznakama KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 i ex 3105 90 91.

               (2)

               Nakon zahtjeva za revizijom nakon isteka mjera i privremenom revizijom („posljednja revizija nakon isteka mjere”) u skladu s člankom 11. stavkom 2. i člankom 11. stavkom 3. Osnovne uredbe, Vijeće je Uredbom (EZ) br. 661/2008 (6) uvelo konačnu antidampinšku pristojbu u rasponu između 28,88 EUR po toni i 47,07 EUR po toni u sljedećih pet godina.

               (3)

               Na temelju odluke Prvostupanjskog suda Europskih Zajednica za djelomičnim poništavanjem Uredbe (EZ) br. 945/2005, Vijeće je Uredbom (EZ) br. 989/2009 (7) izmijenilo konačnu antidampinšku pristojbu u mjeri u kojoj se ona odnosi na društvo JSC Kirovo-Chepetsky Khimichesky Kombinat.

               (4)

               Komisija je Odlukom 2008/577/EZ od 4. srpnja 2008. (8) prihvatila ponude za preuzimanje obveza koje je predalo nekoliko proizvođača izvoznika, uključujući dotične ruske proizvođače izvoznike društva Joint Stock Company Acron i Joint Stock Company Dorogobuzh (Društvo „Acron” Holding Company), u vezi s antidampinškim postupcima vezanim uz uvoz amonijevog nitrata podrijetlom iz Rusije i Ukrajine.

         B.   OVAJ POSTUPAK

   1.   Zahtjev za reviziju

               (5)

               Zahtjev za parcijalnu privremenu reviziju („sadašnja revizija”) u skladu s člankom 11., stavkom 3. Osnovne uredbe podnijela su društva JSC Acron, JSC Dorogobuzh, s njima povezano trgovačko društvo Agronova International Inc., članovi društva „Acron” Holding Company („podnositelj zahtjeva”). Zahtjev je opsegom bio ograničen na ispitivanje oblika mjere, a posebno na uključivanje trgovačkog društva Agronova International Inc. u preuzimanje obveze u vezi cijene društava JSC Acron i JSC Dorogobuzh.

               (6)

               Podnositelj zahtjeva tvrdio je da su se okolnosti u kojima je odobreno preuzimanje obaveza u vezi cijene promijenile, a posebno da je društvo Agronova International Inc., novoosnovani trgovac u SAD-u, uključeno u društvo „Acron” Holding Company. Podnositelj zahtjeva nadalje je tvrdio da su te promjene trajne prirode.

         2.   Pokretanje revizije

               (7)

               Komisija je ispitala dokaze prima facie koje je dostavio podnositelj zahtjeva i utvrdila da su dostatni kako bi opravdali pokretanje parcijalne revizije prema članku 11. stavku 3. Osnovne uredbe. Nakon savjetovanja sa Savjetodavnim odborom, Komisija je pokrenula (9) reviziju antidampinških mjera uvedenih Uredbom (EZ) br. 661/2008 („mjere na snazi”), ograničenih u opsegu na ispitivanje oblika mjera, a posebno na mogući utjecaj uključivanja društva Agronova International Inc. u preuzimanje obveze u vezi cijene društava JSC Acron i JSC Dorogobuzh.

         3.   Dotični proizvod

               (8)

               Proizvod na koji se odnosi sadašnja revizija isti je kao i u posljednjoj reviziji nakon isteka mjere, tj. kruta gnojiva podrijetlom iz Rusije („dotični proizvod”) s masenim udjelom amonijevog nitrata većim od 80 %, koji se trenutačno može razvrstati prema oznakama KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 i ex 3105 90 91.

         4.   Dotične stranke

               (9)

               Komisija je o pokretanju revizije službeno obavijestila podnositelja zahtjeva, predstavnike zemlje izvoznice i udruženje proizvođača Unije. Zainteresirane stranke dobile su priliku iznijeti svoje stavove u pisanom obliku i zatražiti raspravu u roku određenom u obavijesti o pokretanju postupka. Svim zainteresiranim strankama koje su to tražile te su pokazale da postoje posebni razlozi da ih se sasluša, odobrena je rasprava.

               (10)

               Komisija je podnositelju zahtjeva poslala upitnike i dobila odgovor u rokovima određenima u tu svrhu. Komisija je tražila i provjerila sve podatke koje je smatrala potrebnima. Komisija je provela posjet radi provjere na lokaciji društva Agronova International Inc., Hallandale, SAD („Agronova”).

         5.   Razdoblje revizije ispitnog postupka

               (11)

               Ispitni postupak obuhvatio je razdoblje od 1. srpnja 2008. do 30. lipnja 2009. („razdoblje revizije ispitnog postupka” ili „RRIP”).

         C.   REZULTATI ISPITNOG POSTUPKA

               (12)

               Ispitni postupak potvrdio je da je Agronova novoosnovano trgovačko društvo i dio društva „Acron” Holding.

         1.   Provedivost preuzete obveze

               (13)

               Glavna razmatranja vezana uz uključivanje trgovačkog društva u preuzimanje trenutačne obveze bila su praktičnost preuzete obveze, tj. učinkovitost njegova praćenja, a posebno procjena rizika unakrsne naknade i izbjegavanja mjera kroz različite prodajne kanale i/ili kroz određivanje cijena različitih proizvoda koji se prodaju potencijalno istim kupcima.

         1.1.   Visoki rizik od unakrsne naknade kroz neobjavljeno trgovačko društvo

               (14)

               Ispitni postupak otkrio je da Agronova ima snažne međuljudske i operativne poveznice s barem još jednim neobjavljenim trgovačkim društvom aktivnim u trgovini gnojivima i stavljanju gnojiva na tržište. Utvrđeno je da su iste i jedine osobe koje upravljaju društvom Agronova ujedno uključene u aktivnosti tog trgovačkog društva. Dostupni dokazi posebno su pokazali da trgovačka društva dijele istog direktora i dužnosnika tijekom RRIP-a, dok je treća osoba (za koju je istodobno utvrđeno da je predsjednik dotičnog trgovačkog društva), iako formalno nije bila zaposlena u društvu Agronova, zapravo obavljala sve tekuće trgovačke poslove, uključujući i vođenje kroz posjet radi provjere u ime društva Agronova kada je i predstavljena kao savjetnik društva Agronova. Uz snažne međuljudske poveznice utvrđeno je da oba trgovačka društva vrše poslovanje iz istog ureda, imaju istu tajnicu te se služe računalnom i uredskom opremom tijekom gotovo čitavog RRIP-a. Agronova nije otkrila postojanje i poslovanje tog drugog trgovačkog društva u odgovorima iz upitnika niti u vrijeme posjeta radi provjere. Komisijin zahtjev za dodatnim podacima kako bi se situacija razjasnila podnositelj zahtjeva samo je djelomično ispunio s obzirom na to da nije, između ostalog, otkrio točno vlasništvo trgovačkog društva niti njegove detaljne aktivnosti. Pruženi podaci smatraju se, dakle nedovoljnima.

               (15)

               Na temelju prethodno navedenog, Komisija je smatrala da je gore navedeno trgovačko društvo s društvom Agronova povezano u smislu članka 143. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o uspostavljanju Carinskog zakonika Zajednice („IPCCC”) (10) te da ga je podnositelj zahtjeva trebao prijaviti u odgovoru na upitnik. Komisija je obavijestila podnositelja zahtjeva u skladu s člankom 18. stavkom 1. Osnovne uredbe o svojoj namjeri da te nalaze temelji na dostupnim činjenicama te ga pozvala da to komentira u skladu s člankom 18. stavkom 4. Osnovne uredbe.

               (16)

               Podnositelj zahtjeva osporio je tvrdnju da je društvo Agronova povezano s gore navedenim trgovačkim društvom ili bilo kojim drugim društvom. Nadalje, nakon što je Komisija uputila daljnji zahtjev za provjeru, nije pružio detaljne i provjerljive podatke o vlasništvu i aktivnostima dotičnog trgovačkog društva unutar postavljenog roka.

               (17)

               Nakon iznošenja Komisijinog prijedloga da temelji nalaze na članku 18. Osnovne uredbe, podnositelj zahtjeva nadalje je poricao postojanje veze između društva Agronova i dotičnog trgovačkog društva u smislu članka 143. IPCCC-a. Po pitanju preciznih uloga osoba uključenih u oba društva, podnositelj zahtjeva porekao je da oba trgovačka društva dijele direktore ili dužnosnike. Podnositelj zahtjeva čak je i povukao podatke koje je prethodno dao, tvrdeći da su pogrešni i neprecizni. Novi podaci koje je dao, pak nisu bili dovoljno potkrijepljeni dokazima. Podaci i dokazi koje je po tom pitanju pružio ukupno su bili nejasni i u nekim situacijama kontradiktorni te općenito bacili sumnju na pouzdanost pruženih podataka.

               (18)

               Na primjer, iako je podnositelj zahtjeva prvo izjavio da je predsjednik društva Agronova ujedno i direktor dotičnog trgovačkog društva, toj je izjavi kasnije dodao objašnjenje da zadaci koje predsjednik u društvu Agronova obavlja ne uključuju funkcije upravljanja i donošenja odluka. Također, iako su pruženi dokazi (godišnji financijski izvještaji) pokazali da je druga osoba bila „dužnosnik” u oba društva, kasnije se tvrdilo da je ta osoba zapravo obavljala funkcije pravnog tajnika.

               (19)

               Stoga je zaključak da podnositelj zahtjeva nije predao dovoljno pouzdane podatke ili dokaze iz kojih se vidjeti da su uloge i odgovornosti svakog sudionika definirane i da ih se izvršava na način na koji se može isključiti mogućnost postojanja međusobnog odnosa.

               (20)

               Podnositelj zahtjeva također je osporio da bi se dotično trgovačko društvo trebalo smatrati društvom za trgovinu s obzirom na to da se uglavnom bavi marketingom, a ne prodajom gnojiva. No, osim činjenice da ta izjava nije potkrijepljena dokazima, trgovačko je društvo također u više navrata tvrdilo da se uistinu bavi prodajom gnojiva kao trgovac, ali samo u manjim količinama namijenjenim tržištima izvan Europe. Trgovačko društvo zato se moralo smatrati trgovcem i taj je argument odbijen.

               (21)

               Komisija je smatrala da podnositelj zahtjeva ometa ispitni postupak u smislu članka 18. stavka 1. Osnovne uredbe time što je odgovarajuće podatke dao postupno nakon zahtjeva te su pruženi podaci u većini slučajeva naknadno ispravljeni, mijenjani ili bili proturječni. S obzirom na nezadovoljavajuću suradnju društva Agronova u tom pogledu, odnos povjerenja između Komisije i trgovačkog društva nije se mogao uspostaviti, a to je važan preduvjet za prihvaćanje preuzete obveze.

               (22)

               Podsjeća se da se u analizi rizika od unakrsne naknade znanja o različitim prodajnim kanalima i tijeku proizvoda kroz te kanale smatraju informacijama od neprocjenjive vrijednosti. S obzirom na vrlo bliske međuljudske i operativne poveznice između društva Agronova i drugog trgovačkog društva, zaključeno je da je rizik od unakrsne naknade i izbjegavanja mjera previsok i da društvo Agronova ne bi trebalo uključiti u trenutačno preuzimanje obveze.

               (23)

               Nakon objave podnositelj zahtjeva tvrdio je da bi rizik unakrsne naknade postojao samo kod trgovačkih društava povezanih putem dionica. Prvo bi trebalo napomenuti da rizik od unakrsne naknade nije ograničen na situacije u kojima su trgovačka društva povezana putem dionica s obzirom na to da postoje razni drugi načini unakrsne naknade. Naime, u ovom specifičnom slučaju i zbog razloga pojašnjenih u gornjoj uvodnoj izjavi, smatralo se da postoji visok rizik od unakrsne naknade čak i ako podnositelj zahtjeva i Agronova nisu povezani putem dionica. Dodatno, podnositelj zahtjeva nije naveo pravnu ili činjeničnu osnovu niti je dao dokaze kojima bi potkrijepio svoju tvrdnju. Stoga se taj argument morao odbaciti.

         1.2.   Značajan rizik od unakrsne naknade kroz određivanje cijene različitih proizvoda

               (24)

               Trenutačna preuzeta obveza ne obuhvaća samo amonijev nitrat, već i nameće režim cijena za ostale proizvode kojima grupa trguje kako bi se izbjegao rizik od unakrsne naknade. Podnositelj zahtjeva je u odgovoru na upitnik naveo da kroz društvo Agronova, među ostalim, namjerava prodavati proizvode koji nisu uključeni u taj režim cijena te čak i gnojiva koja proizvode drugi proizvođači koji se nalaze u Rusiji kao i drugim zemljama. Dakle, rizik unakrsne naknade kroz izvoz različitih proizvoda istim kupcima smatrao se visokim.

               (25)

               Neki od proizvoda koje je Agronova namjeravala prodavati nemaju navedenu tržišnu cijenu koja može služiti kao mjerilo u svrhu praćenja. Zbog toga bi praćenje preuzete obveze također bilo nepraktično.

               (26)

               Nakon objave podnositelj zahtjeva tvrdio je da je Komisija zanemarila njegovu ponudu da odustane od poslovnih planova vezanih uz miješanje i ostalih proizvoda u slučaju da Komisija to smatra potrebnim. U tom se pogledu napominje da je Komisija primila te izmijenjene ponude tek u kasnijoj fazi postupka. Komisija je smatrala da to što podnositelj zahtjeva stalno mijenja poslovni plan kako bi bio u skladu s onim što smatra da Komisija očekuje, baca sumnju na vjerodostojnost ponude podnositelja zahtjeva. U tom je smislu Komisija također smatrala da je nedovoljna razinu suradnje koju je Agronova pružila u ovom ispitnom postupku prepreka u uspostavljanju odnosa povjerenja između Komisije i društva Agronova. Stoga Komisija nije smatrala da bi se tu obvezu uistinu poštovalo.

               (27)

               Stoga je zaključeno da bi uključivanje društva Agronova u prodajne kanale trgovačkog društva „Acron” Holding Company ozbiljno povećalo rizik od unakrsne naknade i izbjegavanja mjera te utjecalo na izvedivost i učinkovito praćenje preuzimanja obveze.

         2.   Trajna priroda promijenjenih okolnosti

               (28)

               Trgovačko društvo „Acron” Holding Company tijekom ispitnog postupka osnovalo je novo društvo za trgovinu naziva Agronova Europe AG („Agronova Europe”) za koje je tvrdilo da će preuzeti većinu trgovanja s europskim klijentima i time postupno zamijeniti društvo Agronova. U određenoj fazi postupka podnositelj zahtjeva zatražio je da se taj novi trgovac također uključi u trenutačnu reviziju s ciljem da se ta dva trgovca uključe u postojeću preuzetu obvezu u vezi cijene ili, u drugom slučaju, da se pokrene nova revizija kojom bi se novog trgovca uključilo u prodajni kanal preuzete obveze. To pokazuje da promijenjene okolnosti na temelju kojih je zatražena sadašnja revizija nisu trajne prirode.

               (29)

               Podnositelj je zahtjeva nakon objave tvrdio da analiza toga jesu li promijenjene okolnosti na temelju kojih je pokrenuta sadašnja revizija trajne prirode ne bi bila značajna u kontekstu trenutačne privremene revizije ograničene u opsegu na oblik mjera. Podnositelj zahtjeva tvrdio je da bi takva analiza bila potrebna isključivo u slučaju kada bi se procjenjivao rizik od dampinga i/ili štete.

               (30)

               Podnositelj zahtjeva također je tvrdio da ne bi dalje pokušavao kanalizirati prodaju amonijevog nitrata kroz društvo Agronova Europe.

               (31)

               Vezano uz argument podnositelja zahtjeva da bi analiza toga hoće li promijenjene okolnosti biti trajne prirode bila nevažna u sadašnjoj reviziji, podnositelj zahtjeva nije pružio pravno obrazloženje kojim bi potkrijepio taj stav. U sadašnjoj reviziji smatralo se da je stabilnost prodajnih kanala važan faktor u odlučivanju hoće li se prihvatiti uključivanje novoosnovanog trgovca u preuzetu obvezu s obzirom na to da se s uključivanjem svakog novog trgovca povećava rizik od unakrsne naknade i izbjegavanja mjera. To također treba rješavati kroz odgovarajuće praćenje aktivnosti. Stoga je zaključeno da je trajna priroda promijenjenih okolnosti uistinu važan čimbenik te da se argument podnositelja zahtjeva mora odbaciti.

               (32)

               U pogledu tvrdnje podnositelja zahtjeva da se društvo Agronova Europe ne bi koristilo za prodaju amonijevog nitrata na tržištu Europske unije, taj je podatak pružen u vrlo kasnoj fazi ispitnog postupka (nakon konačne objave) i bio je u proturječnosti s prethodno pruženim podacima. Nadalje, podnositelj zahtjeva nije mogao dati dovoljno jamstava po pitanju te obveze. Komisija je i u tom slučaju smatrala da to što podnositelj zahtjeva stalno mijenja poslovni plan kako bi bio u skladu s onim što smatra da Komisija očekuje, baca sumnju na vjerodostojnost ponude podnositelja zahtjeva. Kako je navedeno u uvodnoj izjavi 26., Komisija je također smatrala da je ponašanje društva Agronova kojim je ometalo ispitni postupak također prepreka u ostvarivanju odnosa povjerenja između stranaka u preuzetoj obvezi. Stoga je argument podnositelja zahtjeva morao biti odbačen.

         D.   PREKID REVIZIJE

               (33)

               S obzirom na zaključke donesene po pitanju izvedivosti preuzete obveze i trajnu prirodu promijenjenih okolnosti, ispitni postupak treba prekinuti bez mijenjanja postojeće preuzete obveze podnositelja zahtjeva.

         E.   OBJAVA

               (34)

               Podnositelj zahtjeva i zainteresirane stranke obaviješteni su o osnovnim činjenicama i razmatranjima na temelju kojih je predloženo prekinuti ispitni postupak. Svim je strankama dana mogućnost da iznesu svoje komentare.

               (35)

               Podnositelj zahtjeva izjavio je da su njegova prava na obranu i poštenu raspravu u postupku narušena. Podnositelju zahtjeva pružena je mogućnost da uvede podneske koju je on i u više prilika iskoristio te mu je dano dovoljno vremena da pruži podatke i dokaze tijekom postupka. Podnositelju zahtjeva ujedno je i u nekoliko prilika dana mogućnost da zatraži raspravu. Stoga su tvrdnje podnositelja zahtjeva u tom pogledu neopravdane,

         DONIJELO JE OVU UREDBU:
   Članak 1.
   Prekida se parcijalna privremena revizija vezana uz uvoz krutih gnojiva podrijetlom iz Rusije, koje proizvodi Joint Stock Company Acron i Joint Stock Company Dorogobuzh, s masenim udjelom amonijevog nitrata većim od 80 % (AN), koje se trenutačno može razvrstati prema oznakama KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 i ex 3105 90 91 bez promjena oblika mjera.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. rujna 2010.

            Za Vijeće

            Predsjednik

         K. PEETERS

      (1)  SL L 343, 22.12.2009., str. 51.

      (2)  SL L 198, 23.8.1995., str. 1.

      (3)  SL L 93, 26.3.1998., str. 1.

      (4)  SL L 102, 18.4.2002., str. 1.

      (5)  SL L 160, 23.6.2005., str. 1.

      (6)  SL L 185, 12.7.2008., str. 1.

      (7)  SL L 278, 23.10.2009., str. 1.

      (8)  SL L 185, 12.7.2008., str. 43.

      (9)  SL C 152, 4.7.2009., str. 40.

      (10)  SL L 253, 11.10.1993., str. 1.


title: Provedbena uredba Komisije (EU) 2017/152 оd 27. siječnja 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               28.1.2017

               HR

               Službeni list Europske unije

               L 23/17

         PROVEDBENA UREDBA KOMISIJE (EU) 2017/152
   оd 27. siječnja 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. siječnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  299,8

                  MA

                  129,7

                  SN

                  268,2

                  TR

                  165,7

                  ZZ

                  215,9

                  0707 00 05

                  MA

                  80,2

                  TR

                  202,3

                  ZZ

                  141,3

                  0709 93 10

                  MA

                  282,1

                  TR

                  260,5

                  ZZ

                  271,3

                  0805 10 22 , 0805 10 24 , 0805 10 28

                  EG

                  46,1

                  MA

                  53,0

                  TN

                  59,3

                  TR

                  74,4

                  ZZ

                  58,2

                  0805 21 10 , 0805 21 90 , 0805 29 00

                  EG

                  94,2

                  IL

                  158,5

                  JM

                  109,0

                  MA

                  84,6

                  TR

                  83,0

                  ZZ

                  105,9

                  0805 22 00

                  IL

                  139,7

                  MA

                  77,8

                  ZZ

                  108,8

                  0805 50 10

                  EG

                  85,5

                  TR

                  85,7

                  ZZ

                  85,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CL

                  307,7

                  CN

                  88,2

                  TR

                  154,0

                  ZA

                  84,4

                  ZZ

                  158,6

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1088/2011 od 27. listopada 2011. o odobrenju pripravka enzima endo-1,4-beta-ksilanaze dobivenog od Trichoderma reesei (MULC 49755) i endo-1,3(4)-beta-glukanaze dobivenog od Trichoderma reesei (MULC 49754) kao dodatka hrani za životinje za odbijenu prasad (nositelj odobrenja Aveve NV)  Tekst značajan za EGP

text:
               03/Sv. 43

               HR

               Službeni list Europske unije

               269

         32011R1088

               L 281/14

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1088/2011
   od 27. listopada 2011.
   o odobrenju pripravka enzima endo-1,4-beta-ksilanaze dobivenog od Trichoderma reesei (MULC 49755) i endo-1,3(4)-beta-glukanaze dobivenog od Trichoderma reesei (MULC 49754) kao dodatka hrani za životinje za odbijenu prasad (nositelj odobrenja Aveve NV)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnova i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka enzima endo-1,4-beta-ksilanaze dobivenog od Trichoderma reesei (MULC 49755) i endo-1,3(4)-beta-glukanaze dobivenog od Trichoderma reesei (MULC 49754). Uz zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje pripravka enzima endo-1,4-beta-ksilanaze dobivenog od Trichoderma reesei (MULC 49755) i endo-1,3(4)-beta-glukanaze dobivenog od Trichoderma reesei (MULC 49754) kao dodatka hrani za životinje za odbijenu prasad, za uvrštenje u kategoriju dodataka hrani za životinje „Zootehnički dodaci”.

               (4)

               Korištenje navedenoga pripravka odobreno je na 10 godina za tovne piliće Uredbom Komisije (EZ) br. 1091/2009 (2).

               (5)

               Novi podaci predani su u potporu zahtjevu za odobrenje pripravka enzima endo-1,4-beta-ksilanaze dobivenog od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) za odbijenu prasad. Europska agencija za sigurnost hrane (dalje u tekstu Agencija) u mišljenju od 16. lipnja 2011. (3) zaključila je da, pod predloženim uvjetima korištenja, pripravak enzima endo-1,4-beta-ksilanaze dobivenog od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) nema štetan učinak na zdravlje životinja, zdravlje ljudi ili okoliš te da korištenje navedenog pripravka može značajno povećati prirast i poboljšati konverziju hrane kod odbijene prasadi. Agencija ne smatra da postoji potreba za posebnim zahtjevima za praćenjem nakon stavljanja na tržište. Također je potvrdila izvješće o analitičkoj metodi dodatka hrani za životinje u hrani za životinje koje je dostavio Referentni laboratorij osnovan Uredbom (EZ) br. 1831/2003.

               (6)

               Procjena pripravka enzima endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, trebalo bi odobriti korištenje tog pripravka, kako je definirano u Prilogu ovoj Uredbi.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2011.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 299, 14.11.2009., str. 6.

      (3)  EFSA Journal 2011.;9(6):2278.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanji sadržaj

                  Najveći sadržaj

                  Ostale odredbe

                  Trajanje odobrenja

                  Jedinica aktivnosti/kg potpune krmne smjese s udjelom vlage 12 %

                     Kategorija zootehničkih dodataka. Funkcionalna skupina: tvari za poticanje probavljivosti

                  4a9

                  Aveve NV

                  Endo-1,4-beta-ksilanaza
                  EC 3.2.1.8
                  Endo-1,3(4)-beta-glukanaza
                  EC 3.2.1.6

                                 Sastav dodatka hrani za životinje:
                              Pripravak endo-1,4-beta-ksilanaze dobiven od Trichoderma reesei (MULC 49755) i endo-1,3(4)-beta-glukanaze dobiven od Trichoderma reesei (MULC 49754) najmanje aktivnosti: 40 000  XU (1) i 9 000  BGU (2)/g

                                 Značajka aktivne tvari:
                              endo-1,4-beta-ksilanaza dobiven od Trichoderma reesei (MULC 49755) i endo-1,3(4)-beta-glukanaza dobiven od Trichoderma reesei (MULC 49754)

                                 Analitička metoda
                                  (3)

                                 Značajka aktivne tvari u dodatku hrani za životinje:

                                          —

                                          kolorimetrijska metoda koja se temelji na reakciji dinitrosalicilne kiseline na reducirajući šećer proizveden djelovanjem endo-1,4-β-ksilanaze na supstrat koji sadrži ksilan,

                                          —

                                          kolorimetrijska metoda koja se temelji na reakciji dinitrosalicilne kiseline na reducirajući šećer proizveden djelovanjem endo-1,3(4)-β-glukanaze na supstrat koji sadrži β-glukan.

                                 Značajka aktivne tvari u hrani za životinje:

                                          —

                                          kolorimetrijska metoda kojom se mjeri boja topiva u vodi koja se oslobađa djelovanjem endo-1,4-beta-ksilanaze iz križno vezanog supstrata arabinoksilana pšenice,

                                          —

                                          kolorimetrijska metoda kojom se mjeri boja topiva u vodi koja se oslobađa djelovanjem endo-1,3(4)-beta-glukanaze iz križno vezanog supstrata betaglukana ječma.

                  Prasad
                  (odbijena)

                  —

                  4 000  XU
                  900 BGU

                  —

                              1.

                              U uputama za korištenje dodatka hrani za životinje i premiksa, navesti temperaturu skladištenja, rok trajanja od datuma proizvodnje i stabilnost pri peletiranju.

                              2.

                              Za korištenje kod odbijene prasadi do oko 35 kg.

                              3.

                              Za sigurnost: tijekom rukovanja koriste se zaštita dišnih organa, naočale i rukavice.

                  17.11.2021.

         (1)  1 XU je količina enzima koja oslobađa 1 mikromol reducirajućih šećera (ekvivalenti ksiloze) po minuti iz ksilana zobi pira pri pH 4,8 i temperaturi od 50 °C.

         (2)  1 BGU je iznos enzima koji oslobađa 1 mikromol reducirajućih šećera (ekvivalenti celobioze) po minuti iz ß-glukana ječma pri pH 5,0 i temperaturi od 50 °C.

         (3)  Pojedinosti o analitičkim metodama dostupne su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2016/215 оd 1. veljače 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Aydın İnciri (ZOI)]

text:
               17.2.2016

               HR

               Službeni list Europske unije

               L 40/3

         PROVEDBENA UREDBA KOMISIJE (EU) 2016/215
   оd 1. veljače 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Aydın İnciri (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Turske za upis naziva „Aydın İnciri” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Aydın İnciri” potrebno je upisati u registar,

         DONIJELA JE OVU UREDBU:
   Članak 1.
   Naziv „Aydın İnciri” (ZOI) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 299, 11.9.2015., str. 29.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 1077/2013 оd 31. listopada 2013. o odobrenju pripravka Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244, i Streptococcus thermophilus NBIMCC 8253 kao dodatka hrani za prasad (nositelj odobrenja: Lactina Ltd.)  Tekst značajan za EGP

text:
               1.11.2013

               HR

               Službeni list Europske unije

               L 292/3

         PROVEDBENA UREDBA KOMISIJE (EU) br. 1077/2013
   оd 31. listopada 2013.
   o odobrenju pripravka Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244, i Streptococcus thermophilus NBIMCC 8253 kao dodatka hrani za prasad (nositelj odobrenja: Lactina Ltd.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 i Streptococcus thermophilus NBIMCC 8253. Uz navedeni zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje pripravka Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 i Streptococcus thermophilus NBIMCC 8253 kao dodatka hrani za prasad te njegovo razvrstavanje u kategoriju dodataka „zootehnički dodaci”.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 12. ožujka 2013. (2) zaključila da pripravak Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 i Streptococcus thermophilus NBIMCC 8253 u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Agencija je potvrdila da pripravak može povećati tjelesnu masu prasadi. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio Referentni laboratorij osnovan Uredbom (EZ) br. 1831/2003.

               (5)

               Ocjena navedenog pripravka pokazuje da su ispunjeni uvjeti za njegovo odobrenje propisani člankom 5. Uredbe (EZ) br. 1831/2003. U skladu s tim potrebno je odobriti uporabu tog pripravka kako je naveden u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal (2013.); 11(4):3170.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: stabilizatori crijevne flore

                  4b1891

                  Lactina Ltd

                     Enterococcus faecium NBIMCC 8270

                     Lactobacillus acidophilus NBIMCC 8242, Lactobacillus helveticus NBIMCC 8269,

                     Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244
                  i

                     Streptococcus thermophilus NBIMCC 8253

                                 Sastav dodatka hrani za životinje

                              Pripravak:

                                             Enterococcus faecium NBIMCC 8270 (sadržava najmanje 1,4 × 109 CFU/g dodatka hrani),

                                             Lactobacillus acidophilus NBIMCC 8242 (sadržava najmanje 8 × 108 CFU/g dodatka hrani), Lactobacillus helveticus NBIMCC 8269 (sadrži najmanje 5 × 108 CFU/g dodatka hrani), Lactobacillus delbrueckii ssp. lactis NBIMCC 8250 (sadržava najmanje 2 × 108 CFU/g dodatka hrani), Lactobacillus delbrueckii ssp. bulgaricus NBIMCC 8244 (sadrži najmanje 3 × 108 CFU/g dodatka hrani) i

                                             Streptococcus thermophilus NBIMCC 8253 (sadržava najmanje 1,8 × 109 CFU/g dodatka hrani) s najmanje 5 × 109 CFU/g dodatka hrani (ukupni iznos)

                                    Kruto stanje

                                 Karakterizacija aktivne tvari

                              Žive stanice:

                                             Enterococcus faecium NBIMCC 8270

                                             Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 i

                                             Streptococcus thermophilus NBIMCC 8253

                                 Analitička metoda
                                  (1)

                              Određivanje brojnosti:

                                             Enterococcus faecium NBIMCC 8270,

                                             Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 i Streptococcus thermophilus NBIMCC 8253: metoda razmazivanja (EN 15787).

                                          Identifikacija Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 i

                                             Streptococcus thermophilus NBIMCC 8253: gel elektroforeza u pulsirajućem polju (PFGE).

                  Prasad

                  —

                  5 × 109

                  —

                              1.

                              U uputama za uporabu dodatka hrani i premiksa potrebno je navesti uvjete skladištenja i stabilnost pri peletiranju.

                              2.

                              Za prasad starosti do 35 dana.

                              3.

                              Radi sigurnosti pri rukovanju preporučuje se koristiti zaštitu za dišne organe i rukavice.

                  21. studenoga 2023.

         (1)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2016/961 оd 26. svibnja 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Conwy Mussels (ZOI))

text:
               17.6.2016

               HR

               Službeni list Europske unije

               L 160/34

         PROVEDBENA UREDBA KOMISIJE (EU) 2016/961
   оd 26. svibnja 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Conwy Mussels (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Ujedinjene Kraljevine za upis naziva „Conwy Mussels” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Conwy Mussels” potrebno je upisati u registar,

         DONIJELA JE OVU UREDBU:
   Članak 1.
   Naziv „Conwy Mussels” (ZOI) upisuje se u registar.
   Naziv iz prvog stavka odnosi se na proizvod iz razreda 1.7. Svježa riba, mekušci i rakovi te proizvodi dobiveni od njih iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. svibnja 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 70, 24.2.2016., str. 3.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 718/2012 od 7. kolovoza 2012. o 176. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               18/Sv. 013

               HR

               Službeni list Europske unije

               231

         32012R0718

               L 211/1

               SLUŽBENI LIST EUROPSKE UNIJE

               07.08.2012.

      PROVEDBENA UREDBA KOMISIJE (EU) br. 718/2012
   od 7. kolovoza 2012.
   o 176. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.

               (2)

               Odbor za sankcije Vijeća sigurnosti Ujedinjenih naroda je 26. srpnja 2012. odlučio ukloniti jednu fizičku osobu sa svog popisa osoba, skupina i subjekata na koje bi trebalo primijeniti zamrzavanje financijskih sredstava i gospodarskih izvora.

               (3)

               Prilog I. Uredbi (EZ) br. 881/2002 bi stoga trebalo na odgovarajući način ažurirati,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. kolovoza 2012.

            Za Komisiju, u ime predsjednika,

            voditelj službe za instrumente vanjske politike

      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   Briše se sljedeći se unos pod naslovom „Fizičke osobe”:

      „Bekkay Harrach (alias (a) Abu Talha al Maghrabi, (b) al Hafidh Abu Talha der Deutsche (‚al Hafidh Abu Talha the German (Nijemac)’)). Datum rođenja: 4.9.1977. Mjesto rođenja: Berkane, Maroko Državljanstvo: njemačko. Broj putovnice: 5208116575 (njemačka putovnica izdana u Bonnu, Njemačka, vrijedi do 7. rujna 2013.). Nacionalni identifikacijski broj: (a) 5209243072 (njemački Bundespersonalausweis (nacionalna osobna iskaznica), izdana u Bonnu, Njemačka, vrijedi do 7. rujna 2013., (b) J17001W6Z12 (njemačka vozačka dozvola, izdana u Bonnu, Njemačka). Datum uvrštenja na popis iz članka 2.a stavka 4. točke (b): 27.5.2009. Ostali podaci: Prema podacima od travnja 2009. navodno boravio u pograničnom području između Afganistana i Pakistana.”


title: Provedbena uredba Komisije (EU) br. 706/2012 od 1. kolovoza 2012. o 175. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al Qaidom

text:
               18/Sv. 12

               HR

               Službeni list Europske unije

               252

         32012R0706

               L 206/7

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 706/2012
   od 1. kolovoza 2012.
   o 175. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a) i članak 7a. stavak 5.,
   budući da:

               (1)

               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.

               (2)

               Odbor za sankcije Vijeća sigurnosti Ujedinjenih naroda 20. srpnja 2012. odlučio je ukloniti jednu fizičku osobu sa svog popisa osoba, skupina i subjekata na koje treba primijeniti zamrzavanje financijskih sredstava i gospodarskih izvora nakon što je razmotrio zahtjev za uklanjanje s popisa koji je podnijela ta osoba, kao i sveobuhvatno izvješće pravobranitelja osnovanog u skladu s Rezolucijom Vijeća sigurnosti Ujedinjenih naroda 1904(2009). Također je odlučio izmijeniti dva unosa na popisu.

               (3)

               Prilog I. Uredbi (EZ) br. 881/2002 bi stoga trebalo na odgovarajući način ažurirati,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. kolovoza 2012.

            Za Komisiju,

            u ime predsjednika,

            Voditelj službe za instrumente vanjske politike

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 mijenja se kako slijedi:

                  (1)

                  Briše se sljedeći se unos pod naslovom „Fizičke osobe”:
                  „Ali Mohamed El Heit (alias (a) Kamel Mohamed, (b) Ali Di Roma (c) Ali Il Barbuto). Datum rođenja: (a) 20.3.1970., (b) 30.1.1971. Mjesto rođenja: Rouiba, Alžir. Adresa: 3 Via Ajraghi Milan, Italija Ostali podaci: Ime majke Hamadche Zoulicha. Datum uvrštenja na popis iz članka 2.a stavka 4. točke (b): 17.3.2004.”;

                  (2)

                  Unos „Moussa Ben Omar Ben Ali Essaadi (alias (a) Dah Dah, (b) Abdelrahmman, (c) Bechir). Adresa: Sudan. Datum rođenja: 4.12.1964. Mjesto rođenja: Tabarka, Tunis. Državljanstvo: tunisko. Broj putovnice: L335915 (tuniska putovnica izdana 8.11.1996., istekla 7.11.2001.). Ostali podaci: Talijanska tijela smatraju ga bjeguncem od pravde (od studenoga 2009.). Datum uvrštenja na popis iz članka 2.a stavka 4. točke (b): 25.6.2003.” pod naslovom „Fizičke osobe” zamjenjuje se sljedećim:
                  „Moussa Ben Omar Ben Ali Essaadi (alias (a) Dah Dah, (b) Abdelrahmman, (c) Bechir). Adresa: Tunis. Datum rođenja: 4.12.1964. Mjesto rođenja: Tabarka, Tunis. Državljanstvo: tunisko. Broj putovnice: L335915 (tuniska putovnica izdana u Milanu, Italija, 8.11.1996., istekla 7.11.2001.). Ostali podaci: Otišao iz Sudana u Tunis 2011. Datum uvrštenja na popis iz članka 2.a stavka 4. točke (b): 25.6.2003.”;

                  (3)

                  unos „Ibrahim Awwad Ibrahim Ali Al-Badri Al-Samarrai (alias (a) Dr. Ibrahim „Awwad Ibrahim” Ali al-Badri al-Samarrai‘, (b) Ibrahim ‚Awad Ibrahim al-Badri al-Samarrai, (c) Ibrahim ‚Awad Ibrahim al-Samarra’i, (d) Dr. Ibrahim Awwad Ibrahim al-Samarra’i, (e) Abu Du’a, (f) Abu Duaa, (g) Dr. Ibrahim, (h) Abu Bakr al-Baghdadi al-Husayni al-Quraishi, (i) Abu Bakr al-Baghdadi. Naslov: dr. Adresa: Irak. Datum rođenja: 1971. Mjesto rođenja: Samarra, Irak. Državljanstvo: iračko. Ostali podaci: (a) vođa Al-Qaide u Iraku; (b) trenutačno boravi u Iraku; (c) odgovoran za vođenje i usmjeravanje značajnih operacija organizacije AQI; (d) u javnosti poznat po svom pseudonimu (Abu Du’a, Abu Duaa’). Datum uvrštenja na popis iz članka 2.a stavka 4. točke (b): 5.10.2011.” pod naslovom „Fizičke osobe” zamjenjuje se sljedećim:
                  „Ibrahim Awwad Ibrahim Ali Al-Badri Al-Samarrai (alias (a) Dr. Ibrahim „Awwad Ibrahim’ Ali al-Badri al-Samarrai”, (b) Ibrahim ‚Awad Ibrahim al-Badri al-Samarrai, (c) Ibrahim ‚Awad Ibrahim al-Samarra’i, (d) Dr. Ibrahim Awwad Ibrahim al-Samarra’i, (e) Abu Du’a, (f) Abu Duaa, (g) Dr. Ibrahim, (h) Abu Bakr al-Baghdadi al-Husayni al-Quraishi, (i) Abu Bakr al-Baghdadi. Naslov: dr. Adresa: Irak. Datum rođenja: 1971. Mjesto rođenja: (a) Samara, Irak, (b) Irak Državljanstvo: iračko. Ostali podaci: (a) vođa Al-Qaide u Iraku; (b) trenutačno smješten u Iraku; (c) u javnosti poznat po svom pseudonimu (Abu Du’a, Abu Duaa’). Datum uvrštenja na popis iz članka 2.a stavka 4. točke (b): 5.10.2011.”


title: Provedbena uredba Komisije (EU) br. 1080/2013 оd 31. listopada 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               1.11.2013

               HR

               Službeni list Europske unije

               L 292/13

         PROVEDBENA UREDBA KOMISIJE (EU) br. 1080/2013
   оd 31. listopada 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  46,1

                  MA

                  43,2

                  MK

                  57,9

                  TR

                  75,3

                  ZZ

                  55,6

                  0707 00 05

                  AL

                  41,5

                  EG

                  207,6

                  MK

                  69,6

                  TR

                  144,6

                  ZZ

                  115,8

                  0709 93 10

                  AL

                  50,7

                  TR

                  165,9

                  ZZ

                  108,3

                  0805 50 10

                  CL

                  81,7

                  TR

                  79,5

                  ZA

                  54,1

                  ZZ

                  71,8

                  0806 10 10

                  BR

                  224,6

                  TR

                  171,4

                  ZZ

                  198,0

                  0808 10 80

                  CL

                  138,2

                  NZ

                  168,8

                  US

                  146,4

                  ZA

                  115,4

                  ZZ

                  142,2

                  0808 30 90

                  CN

                  76,9

                  TR

                  116,3

                  ZZ

                  96,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/1083 оd 5. srpnja 2016. o odobrenju amina, N-C10-16-alkiltrimetilenedi-, produkata reakcije s kloroctenom kiselinom kao postojeće aktivne tvari za uporabu u biocidnim proizvodima vrste 2, 3 i 4 (Tekst značajan za EGP)

text:
               6.7.2016

               HR

               Službeni list Europske unije

               L 180/4

         PROVEDBENA UREDBA KOMISIJE (EU) 2016/1083
   оd 5. srpnja 2016.
   o odobrenju amina, N-C10-16-alkiltrimetilenedi-, produkata reakcije s kloroctenom kiselinom kao postojeće aktivne tvari za uporabu u biocidnim proizvodima vrste 2, 3 i 4
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje amine, N-C10-16-alkiltrimetilenedi-, produkte reakcije s kloroctenom kiselinom.

               (2)

               Amini, N-C10-16-alkiltrimetilenedi-, produkti reakcije s kloroctenom kiselinom ocijenjeni su u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u proizvodima vrste 2, Dezinfekcijska sredstva i drugi biocidni pripravci za uporabu u domaćinstvu i na površinama namijenjenima javnom zdravstvu, vrste 3, Biocidni pripravci u veterinarskoj higijeni, i vrste 4, Dezinfekcijska sredstva na području hrane i hrane za životinje, kako su utvrđene u Prilogu V. toj Direktivi i koje odgovaraju vrstama proizvoda 2, 3 i 4 kako su utvrđene u Prilogu V. Uredbi (EU) br. 528/2012.

               (3)

               Irska je imenovana nadležnim ocjenjivačkim tijelom te je 30. kolovoza 2013. podnijela izvješća o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014, Odbor za biocidne proizvode sastavio je mišljenja Europske agencije za kemikalije, 15. travnja 2015. za uporabu u proizvodima vrste 3 i 8. prosinca 2015. za uporabu u proizvodima vrste 2 i 4, uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjima može se očekivati da će biocidni proizvodi vrste 2, 3 i 4 koji sadržavaju amine, N-C10-16-alkiltrimetilenedi-, produkte reakcije s kloroctenom kiselinom ispuniti zahtjeve članka 5. Direktive 98/8/EZ, ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti amine, N-C10-16-alkiltrimetilenedi-, produkte reakcije s kloroctenom kiselinom za uporabu u biocidnim proizvodima vrste 2, 3 i 4, podložno sukladnosti s određenim specifikacijama i uvjetima.

               (7)

               Za uporabu u proizvodima vrste 4 ocjenjivanje se nije odnosilo na ugradnju biocidnih proizvoda koji sadržavaju amine, N-C10-16-alkiltrimetilenedi-, produkte reakcije s kloroctenom kiselinom u materijale i predmete koji, izravno ili neizravno, dolaze u dodir s hranom iz članka 1. stavka 1. Uredbe (EZ) br. 1935/2004 Europskog parlamenta i Vijeća (4). Stoga ovo odobrenje ne bi trebalo obuhvaćati tu uporabu osim ako je Komisija utvrdila posebna ograničenja migracije u hranu iz članka 5. stavka 1. točke (e) te Uredbe ili je utvrdila da takva ograničenja nisu potrebna.

               (8)

               Prije odobrenja aktivne tvari trebalo bi zainteresiranim stranama omogućiti primjereno razdoblje za donošenje pripremnih mjera potrebnih za ispunjenje novih zahtjeva.

               (9)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Amini, N-C10-16-alkiltrimetilenedi-, produkti reakcije s kloroctenom kiselinom odobravaju se kao aktivna tvar za uporabu u biocidnim proizvodima vrste 2, 3 i 4, podložno sukladnosti sa specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      (4)  Uredba (EZ) br. 1935/2004 Europskog parlamenta i Vijeća od 27. listopada 2004. o materijalima i predmetima koji dolaze u dodir s hranom i stavljanju izvan snage direktiva 80/590/EEZ i 89/109/EEZ (SL L 338, 13.11.2004., str. 4.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebne odredbe

                  Amini, N-C10-16-alkiltrimetilenedi-, produkti reakcije s kloroctenom kiselinom

                  Kemijski naziv prema IUPAC-u:
                  Amini, N-C10-16-alkiltrimetilenedi-, produkti reakcije s kloroctenom kiselinom
                  EZ br.: nije primjenjivo
                  CAS br.: 139734-65-9

                  Teoretska izračunana specifikacija suhe tvari: 1 000  g/kg (maseni udio od 100,0 %).
                  Aktivna tvar, kako je proizvedena, vodena je otopina 160 – 220 g/kg amina, N-C10-16-alkiltrimetilenedi-, produkata reakcije s kloroctenom kiselinom (maseni udio 16 – 22 %).

                  1. siječnja 2018.

                  31. prosinca 2027.

                  2

                  Odobrenja za biocidne proizvode podliježu sljedećim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.

                              2.

                              S obzirom na rizike utvrđene za procijenjene uporabe, pri ocjeni proizvoda posebna se pozornost posvećuje:

                                          (a)

                                          profesionalnim korisnicima;

                                          (b)

                                          djeci, za proizvode koji se upotrebljavaju u institucionalnim područjima;

                                          (c)

                                          površinskim vodama i sedimentima, za proizvode koji se upotrebljavaju u industrijskim ili institucionalnim područjima;

                                          (d)

                                          tlu, za proizvode koji se upotrebljavaju u industrijskim područjima.

                  3

                  Odobrenja za biocidne proizvode podliježu sljedećim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.

                              2.

                              S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:

                                          (a)

                                          profesionalnim korisnicima;

                                          (b)

                                          površinskim vodama i sedimentima, za proizvode koji se upotrebljavaju: i. za dezinfekciju nastambi za životinje; ii. za dezinfekciju vozila koja se upotrebljavaju za prijevoz životinja; iii. za dezinfekciju obuće i kopita životinja;

                                          (c)

                                          tlu, za proizvode koji se upotrebljavaju za dezinfekciju vozila koja se upotrebljavaju za prijevoz životinja;

                                          (d)

                                          mikroorganizmima iz postrojenja za preradu otpadnih voda, za proizvode koji se upotrebljavaju za dezinfekciju obuće i kopita životinja.

                              3.

                              Za proizvode čiji se ostatci mogu nalaziti u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-ovi) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) te poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-ovi.

                  4

                  Odobrenja za biocidne proizvode podliježu sljedećim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.

                              2.

                              S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:

                                          (a)

                                          profesionalnim korisnicima;

                                          (b)

                                          površinskim vodama i sedimentima, za proizvode koji se upotrebljavaju: i. na lokacijama prehrambene i mliječne industrije te industrije pića; ii. u muzionicama; iii. u klaonicama i iv. u velikim ugostiteljskim kuhinjama i kantinama;

                                          (c)

                                          tlu, za proizvode koji se upotrebljavaju na i. lokacijama prehrambene i mliječne industrije te industrije pića; ii. u klaonicama i iii. u velikim ugostiteljskim kuhinjama i kantinama.

                              3.

                              Za proizvode čiji se ostatci mogu nalaziti u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-ovi) u skladu s Uredbom (EZ) br. 470/2009 ili Uredbom (EZ) br. 396/2005 te poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-ovi.

                              4.

                              Proizvodi se ne ugrađuju u materijale ili predmete koji dolaze u dodir s hranom u smislu članka 1. stavka 1. Uredbe (EZ) br. 1935/2004, osim ako je Komisija utvrdila posebna ograničenja migracije amina, N-C10-16-alkiltrimetilenedi-, produkata reakcije s kloroctenom kiselinom u hranu ili je u skladu s tom Uredbom odlučeno da navedena ograničenja nisu potrebna.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) br. 537/2012 od 22. lipnja 2012. o izmjeni Uredbe (EZ) br. 1121/2009 o utvrđivanju detaljnih pravila za primjenu Uredbe Vijeća (EZ) br. 73/2009 u pogledu programa jedinstvenih plaćanja po površini za poljoprivrednike u Poljskoj

text:
               03/Sv. 53

               HR

               Službeni list Europske unije

               303

         32012R0537

               L 164/5

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 537/2012
   od 22. lipnja 2012.
   o izmjeni Uredbe (EZ) br. 1121/2009 o utvrđivanju detaljnih pravila za primjenu Uredbe Vijeća (EZ) br. 73/2009 u pogledu programa jedinstvenih plaćanja po površini za poljoprivrednike u Poljskoj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpora za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno njezin članak 142. točku (e),
   budući da:

               (1)

               Člankom 124. stavkom 1. Uredbe (EZ) br. 73/2009 utvrđuju se pravila za određivanje poljoprivrednih površina novih država članica u okviru programa jedinstvenih plaćanja po površini predviđenog u članku 122. te Uredbe.

               (2)

               U skladu s člankom 89. Uredbe Komisije (EZ) br. 1121/2009 od 29. listopada 2009. o utvrđivanju detaljnih pravila za primjenu Uredbe Vijeća (EZ) br. 73/2009 u pogledu programa potpore za poljoprivrednike predviđenih u glavama IV. i V. navedene Uredbe (2), poljoprivredna površina za Poljsku određena je Prilogu VIII. toj Uredbi.

               (3)

               Dopisom od 22. ožujka 2012. Poljska je obavijestila Komisiju da je preispitala svoje iskorištene poljoprivredne površine koje ispunjavaju uvjete za program jedinstvenih plaćanja po površini, kako je navedeno u članku 124. stavku 1. Uredbe (EZ) br. 73/2009. To je preispitivanje provela zbog iskustva stečenog u 2010. i 2011. pri provjeri ispunjavanja uvjeta za jedinstveno plaćanje po površini u okviru programa jedinstvenih plaćanja po površini, koje je pokazalo da je udio iskorištenih poljoprivrednih površina održavanih u dobrom poljoprivrednom stanju na dan 30. lipnja 2003. bio manji nego što je prethodno bilo procijenjeno. Poljoprivrednu površinu u okviru programa jedinstvenih plaćanja po površini trebalo bi stoga smanjiti na 14 000 000 ha.

               (4)

               Uredbu (EZ) br. 1121/2009 trebalo bi stoga na odgovarajući način izmijeniti.

               (5)

               Izmjenu predloženu u ovoj Uredbi treba primjenjivati za premijska razdoblja s početkom od 1. siječnja 2012.

               (6)

               Mjere predviđene u ovoj Uredbi u skladu su s mišljenjem Upravnog odbora za izravna plaćanja,

         DONIJELA JE OVU UREDBU:
   Članak 1.
   U Prilogu VIII. Uredbi (EZ) br. 1121/2009, redak koji se odnosi na Poljsku zamjenjuje se sljedećim:

                  „Poljska

                  14 000 ”

   Članak 2.
   Ova Uredba stupa na snagu na dan objave u Službenom listu Europske unije.

   Primjenjuje se na zahtjeve za potporu koji se odnose na premijska razdoblja s početkom od 1. siječnja 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2012.

            Za Komisiju

            Predsjednik

         José Manuel BARROSO

      (1)  SL L 30, 31.1.2009., str. 16.

      (2)  SL L 316, 2.12.2009., str. 27.


title: Provedbena uredba Komisije (EU) 2015/2407 оd 18. prosinca 2015. o produljenju odstupanja od Uredbe (EZ) br. 1967/2006 u pogledu najmanje udaljenosti od obale i najmanje dubine mora za potegače otvorenog mora koje love mliječ ružični (Aphia minuta) u određenim teritorijalnim vodama Italije

text:
               19.12.2015

               HR

               Službeni list Europske unije

               L 333/104

         PROVEDBENA UREDBA KOMISIJE (EU) 2015/2407
   оd 18. prosinca 2015.
   o produljenju odstupanja od Uredbe (EZ) br. 1967/2006 u pogledu najmanje udaljenosti od obale i najmanje dubine mora za potegače otvorenog mora koje love mliječ ružični (Aphia minuta) u određenim teritorijalnim vodama Italije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 (1), a posebno njezin članak 13. stavak 5.,
   budući da:

               (1)

               Člankom 13. stavkom 1. Uredbe (EZ) br. 1967/2006 zabranjuje se uporaba povlačnih alata unutar tri morske milje od obale ili unutar izobate od 50 metara ako se ta dubina dosegne na kraćoj udaljenosti od obale.

               (2)

               Na zahtjev države članice Komisija može dopustiti odstupanje od članka 13. stavka 1. Uredbe (EZ) br. 1967/2006, pod uvjetom da su ispunjeni određeni uvjeti utvrđeni u članku 13. stavcima 5. i 9.

               (3)

               Komisija je 16. ožujka 2010. primila zahtjev Italije za odstupanje od članka 13. stavka 1. prvog podstavka Uredbe (EZ) br. 1967/2006 u pogledu uporabe potegača otvorenog mora koje love mliječ ružični (Aphia minuta) u teritorijalnim vodama geografskog potpodručja 9 kako je utvrđeno u Prilogu I. Uredbi (EU) br. 1343/2011 Europskog parlamenta i Vijeća (2).

               (4)

               Zahtjevom su obuhvaćena plovila registrirana u pomorskim upravama Genove i Livorna koja sudjeluju u predmetnom ribolovu više od 5 godina i love prema planu upravljanja koji se primjenjuje na potegače otvorenog mora koje love mliječ ružični (Aphia minuta) u geografskom potpodručju 9.

               (5)

               Znanstveni, tehnički i gospodarski odbor za ribarstvo (STECF) ocijenio je 2010. odstupanje koje je zatražila Italija, zajedno s pripadajućim nacrtom plana upravljanja. Italija je donijela plan upravljanja na temelju Odluke (3) u skladu s člankom 19. stavkom 2. Uredbe (EZ) br. 1967/2006.

               (6)

               Odstupanje koje je zatražila Italija ispunilo je uvjete utvrđene u članku 13. stavcima 5. i 9. Uredbe (EZ) br. 1967/2006 i Provedbenom uredbom Komisije (EU) br. 988/2011 (4) odobreno je do 31. ožujka 2014.

               (7)

               Talijanska nadležna tijela zatražila su 16. srpnja 2015. od Komisije produljenje odstupanja koje je isteklo 31. ožujka 2014. Italija je dostavila ažurirane podatke kojima se opravdava produljenje odstupanja, uključujući podatke o smanjenju broja plovila s odobrenjem za ribolov i dodatne prilagodbe u pripadajućem planu upravljanja.

               (8)

               Italija je 16. srpnja 2015. obavijestila Komisiju o svojoj namjeri da uskoro objavi ažurirani plan upravljanja.

               (9)

               Odstupanje koje je zatražila Italija ispunjuje uvjete utvrđene u članku 13. stavcima 5. i 9. Uredbe (EZ) br. 1967/2006.

               (10)

               Postoje posebna zemljopisna ograničenja s obzirom na ograničenu veličinu epikontinentalnog pojasa i prostorni raspored ciljane vrste, koja je ograničena isključivo na određene dijelove obalnih područja na dubinama manjima od 50 m. Stoga su ribolovna područja ograničena.

               (11)

               Odstupanje koje je zatražila Italija odnosi se na 117 plovila.

               (12)

               Planom upravljanja koji je dostavila Italija jamči se da se ribolovni napor u budućnosti neće povećati jer će se odobrenja za ribolov izdati samo za navedenih 117 plovila s ukupnim ribolovnim naporom od 5 754,5 kW kojima je Italija već odobrila ribolov.

               (13)

               Zahtjevom su obuhvaćena plovila koja sudjeluju u predmetnom ribolovu više od pet godina i love prema planu upravljanja koji je Italija donijela u skladu s člankom 19. stavkom 2. Uredbe (EZ) br. 1967/2006.

               (14)

               Ta su plovila navedena na popisu dostavljenom Komisiji u skladu sa zahtjevima iz članka 13. stavka 9. Uredbe (EZ) br. 1967/2006.

               (15)

               Ribolov potegačama otvorenog mora provodi se blizu obale u plitkim dubinama. Ta se vrsta ribolova zbog svoje prirode ne može obavljati drugim ribolovnim alatima.

               (16)

               Ribolov potegačama otvorenog mora nema znatan utjecaj na zaštićena staništa i vrlo je selektivan s obzirom na to da se potegače izvlače u vodenom stupcu i ne dodiruju morsko dno jer bi prikupljeni materijal s morskog dna oštetio ciljane vrste i gotovo onemogućio selekciju ulovljenih vrsta zbog njihove izrazito male veličine.

               (17)

               Predmetne ribolovne aktivnosti ispunjuju obveze iz članka 4. Uredbe (EZ) br. 1967/2006 o zaštićenim staništima jer se talijanskim planom upravljanja izričito zabranjuje ribolov iznad zaštićenih staništa.

               (18)

               Zahtjev iz članka 8. stavka 1. točke (h) Uredbe (EZ) br. 1967/2006 nije primjenjiv jer se odnosi na koćarice.

               (19)

               U vezi sa zahtjevom za usklađivanje s člankom 9. stavkom 3. Uredbe (EZ) br. 1967/2006, kojim se određuje najmanja veličina oka mreže, Komisija primjećuje da su predmetne ribolovne aktivnosti vrlo selektivne, imaju zanemariv utjecaj na morski okoliš i ne provode se iznad zaštićenih staništa te je zato Italija u skladu s člankom 9. stavkom 7. Uredbe (EZ) br. 1967/2006 u svojem planu upravljanja odobrila odstupanje od tih odredaba.

               (20)

               Predmetne ribolovne aktivnosti ispunjuju zahtjeve u pogledu evidentiranja utvrđene člankom 14. Uredbe Vijeća (EZ) br. 1224/2009 (5).

               (21)

               Predmetne se ribolovne aktivnosti odvijaju na vrlo maloj udaljenosti od obale te stoga ne remete aktivnosti plovila koja rabe ribolovne alate koji nisu koće, potegače ili slične povlačne mreže.

               (22)

               Ribolov potegačama otvorenog mora uređen je talijanskim planom upravljanja kako bi se osiguralo da se ulov vrsta navedenih u Prilogu III. Uredbi (EZ) br. 1967/2006 svede na najmanju moguću mjeru. Nadalje, u skladu sa stavkom 5.1.2. točkom (a) talijanskog plana upravljanja lov vrste Aphia minuta ograničen je na ribolovnu sezonu od 1. studenoga do 31. ožujka svake godine.

               (23)

               Glavonošci nisu ciljana vrsta potegača otvorenog mora.

               (24)

               Talijanski plan upravljanja uključuje mjere za praćenje ribolovnih aktivnosti kako je predviđeno člankom 13. stavkom 9. trećim podstavkom Uredbe (EZ) br. 1967/2006.

               (25)

               Italija mora pravodobno izvješćivati Komisiju u skladu s planom praćenja koji je predviđen u talijanskom planu upravljanja.

               (26)

               Ograničenim trajanjem odstupanja omogućit će se pravodobne korektivne mjere upravljanja ako se u izvješću podnesenom Komisiji pokaže loše stanje očuvanja iskorištavanog stoka, a istodobno otvoriti mogućnost djelovanja za unapređenje znanstvene podloge za poboljšani plan upravljanja.

               (27)

               Odstupanje bi stoga trebalo primjenjivati do 31. ožujka 2018.

               (28)

               Stoga bi zatraženo produljenje odstupanja trebalo odobriti.

               (29)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   Članak 13. stavak 1. Uredbe (EZ) br. 1967/2006 ne primjenjuje se u teritorijalnim vodama Italije koje graniče s obalom Ligurije i Toskane na lov mliječa ružičnog (Aphia minuta) potegačama otvorenog mora koje rabe plovila:

               (a)

               koja su registrirana u pomorskim upravama (Direzioni Marittime) Genove odnosno Livorna;

               (b)

               koja sudjeluju u predmetnom ribolovu više od pet godina i ne dovode do budućeg povećanja ribolovnog napora; te

               (c)

               koja imaju odobrenje za ribolov i love prema planu upravljanja koji je Italija donijela u skladu s člankom 19. stavkom 2. Uredbe (EZ) br. 1967/2006.

         Članak 2.
   Plan praćenja i izvješće
   U roku od jedne godine od stupanja na snagu ove Uredbe Italija Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1. točke (c).
   Članak 3.
   Stupanje na snagu i razdoblje primjene
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se do 31. ožujka 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2015.

            Za Komisiju

            Predsjednik

         Jean-Claude JUNCKER

      (1)  SL L 409, 30.12.2006., ispravljena verzija u SL L 36, 8.2.2007., str. 6.

      (2)  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (SL L 347, 30.12.2011., str. 44.).

      (3)  Gazzetta Ufficiale della Repubblica Italiana 192, 19.8.2011., supplemento ordinario n. 192.

      (4)  Provedbena uredba Komisije (EU) br. 988/2011 od 4. listopada 2011. o utvrđivanju izuzeća od Uredbe Vijeća (EZ) br. 1967/2006 u pogledu minimalne udaljenosti od obale i najmanje dubine mora za potegače otvorenog mora koji love mliječ ružični (Aphia minuta) u određenim teritorijalnim vodama Italije (SL L 260, 5.10.2011., str. 15.).

      (5)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).


title: Provedbena uredba Komisije (EU) 2015/1720 оd 14. rujna 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Γαλανό Μεταγγιτσίου Χαλκιδικής (Galano Metaggitsiou Chalkidikis) (ZOI))

text:
               29.9.2015

               HR

               Službeni list Europske unije

               L 252/1

         PROVEDBENA UREDBA KOMISIJE (EU) 2015/1720
   оd 14. rujna 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Γαλανό Μεταγγιτσίου Χαλκιδικής (Galano Metaggitsiou Chalkidikis) (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Grčke za upis naziva „Γαλανό Μεταγγιτσίου Χαλκιδικής” (Galano Metaggitsiou Chalkidikis) u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Γαλανό Μεταγγιτσίου Χαλκιδικής” (Galano Metaggitsiou Chalkidikis) potrebno je upisati u registar,

         DONIJELA JE OVU UREDBU:
   Članak 1.
   Naziv „Γαλανό Μεταγγιτσίου Χαλκιδικής” (Galano Metaggitsiou Chalkidikis) (ZOI) upisuje se u registar.
   Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. rujna 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 143, 30.4.2015., str. 23.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2016/548 оd 8. travnja 2016. o odobravanju osnovne tvari diamonijev fosfat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  9.4.2016

                  HR

                  Službeni list Europske unije

                  L 95/1

            PROVEDBENA UREDBA KOMISIJE (EU) 2016/548
      оd 8. travnja 2016.
      o odobravanju osnovne tvari diamonijev fosfat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
      budući da:

                  (1)

                  U skladu s člankom 23. stavkom 3. Uredbe (EZ) br. 1107/2009 Komisija je 29. rujna 2014. primila zahtjev od subjekta Institut Technique de l'Agriculture Biologique (ITAB) za odobrenje diamonijeva fosfata kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka.

                  (2)

                  Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 6. listopada 2015. Komisiji dostavila tehničko izvješće o predmetnoj tvari (2). Komisija je Stalnom odboru za bilje, životinje, hranu i hranu za životinje 11. prosinca 2015. predočila izvješće o pregledu (3) i nacrt ove Uredbe te pripremila njihove završne verzije za sastanak tog odbora održan 8. ožujka 2016.

                  (3)

                  Uredbom Komisije (EZ) br. 606/2009 (4) diamonijev fosfat odobren je za uporabu u enologiji.

                  (4)

                  Dokumentacija koju je dostavio podnositelj zahtjeva pokazuje da je diamonijev fosfat koristan u zaštiti bilja u proizvodu koji se sastoji od te tvari i vode iako se ne upotrebljava pretežno za zaštitu bilja.

                  (5)

                  Provedena ispitivanja pokazala su da se za diamonijev fosfat može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvješću o pregledu. Stoga je primjereno odobriti diamonijev fosfat kao osnovnu tvar.

                  (6)

                  Međutim, u skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je uvrstiti određene uvjete za odobrenje koji su iscrpno opisani u Prilogu I. ovoj Uredbi.

                  (7)

                  U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (5).

                  (8)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobravanje osnovne tvari
      Tvar diamonijev fosfat, kako je navedena u Prilogu I., odobrava se kao osnovna tvar u skladu s uvjetima utvrđenima u tom Prilogu.
      Članak 2.
      Izmjene Provedbene uredbe (EU) br. 540/2011
      Provedbena uredba (EU) br. 540/2011 mijenja se u skladu s Prilogom II. ovoj Uredbi.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. travnja 2016.

               Za Komisiju

               Predsjednik

            Jean-Claude JUNCKER

         (1)  SL L 309, 24.11.2009., str. 1.

         (2)  Europska agencija za sigurnost hrane, 2015. Tehničko izvješće o rezultatima savjetovanja s državama članicama i EFSA-om o zahtjevu za odobrenje diamonijeva fosfata kao osnovne tvari za primjenu u sredstvima za zaštitu bilja kao nesmrtonosni hranidbeni atraktant za voćne mušice. EFSA, povezana publikacija 2015:EN-873. 34 str.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

         (4)  Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).

         (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

         PRILOG I.

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Posebne odredbe

                     Diamonijev fosfat
                     CAS br.: 7783-28-0

                     Diamonijev hidrogenfosfat

                     Enološki stupanj

                     29. travnja 2016.

                     Diamonijev fosfat mora se upotrebljavati u skladu s posebnim uvjetima navedenima u zaključcima izvješća o pregledu za diamonijev fosfat (SANTE/12351/2015), a posebno njegovim dodacima I. i II..

            (1)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.

         PRILOG II.
         U dijelu C Priloga Provedbenoj uredbi (EZ) br. 540/2011 dodaje se sljedeći unos:

                        Broj

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (*)

                        Datum odobrenja

                        Posebne odredbe

                        „11

                        Diamonijev fosfat
                        CAS br.: 7783-28-0

                        Diamonijev hidrogenfosfat

                        Enološki stupanj

                        29. travnja 2016.

                        Diamonijev fosfat mora se upotrebljavati u skladu s posebnim uvjetima navedenima u zaključcima izvješća o pregledu za diamonijev fosfat (SANTE/12351/2015), a posebno njegovim dodacima I. i II.”

            (*)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.